ང་ནི་དགོན་སྡེའི་རིག་གནས་ལ་སྙིང་ནས་དུངས་མཁན་ཞིག་དང་དེའི་དར་རྒུད་ལ་སེམས་ཁུར་བྱེད་མཁན་ཞིག་ཡིན་པའི་མི་ཞིག་ཡིན་པ་དེ་ལྟར་ན་ཡང་།དགོན་སྡེ་དང་ནང་བསྟན་གྱིས་བོད་ཀྱི་ཡོད་ཚད་སྐྱོབ་ཀྱིན་འདུག་ཟེར་མཁན་དེའི་གྲས་མིན་ལ།དགོན་སྡེ་དང་ནང་བསྟན་གྱིས་མི་རིགས་ཀྱི་ཡོད་ཚད་བརླག་གིན་འདུག་སྙམ་པའི་སེམས་ཚོར་ཡོད་མཁན་དེའི་གྲས་ཀྱང་མིན།དེ་བས་ཟེར་ཚད་བདེན་པར་བཟུང་བ་ཙམ་མ་ཡིན་པར་བདེན་པར་མཐོང་བ་དང་ཐོས་པའི་ངོས་ནས་དགེ་བཤེས་རེ་ཟུང་དང་།དམིགས་བསལ་འཕགས་ཡུལ་ནས་ཕྱིར་བོད་ཡུལ་དུ་ཕེབས་པའི་ལྷ་རམས་པ་རེ་ཟུང་གི་བྱེད་བབ་སྐོར་ཞིག་གིས་སེམས་པ་སྐྱོ་ནས་ལག་པ་འགུལ་དུ་བཅུག་སོང་བས་བོད་ཀྱི་རིག་གཞུང་དང་ནང་བའི་བསྟན་པ་ལ་སྲི་ཞུ་བཅོས་མིན་དུ་བསྒྲུབས་དང་སྒྲུབ་ཀྱིན་པའི་ལྷ་རམས་པ་གཞན་འགའ་རེའི་ཐུགས་ཞེན་ཕྱོགས་ཀྱིས་དཀྲུག་སོང་ཚེ་དགོངས་དག་ཞུ་རྒྱུ་ཡིན།